text: Rachel fra Årgang 0 bliver tv-vært
  03 marts 2016 kl. 20.19
  Efter at Rachel Ellebye i 16 år har deltaget i Årgang 0 på TV2, debuterer hun nu som tv-vært.
  Rachel Ellebye får sin værtsdebut, når Tivolis Koncertsal den 10. marts har premiere på musicalen Hairspray.
  Her skal den 16-årige rapportere fra den røde løber, når Realityportalen sender fra festen.
  -Jeg glæder mig helt vildt til at være vært og så elsker jeg musicals så det er helt perfekt, fortæller Rachel Ellebye i en pressemeddelelse.
  Rachel Ellebye bor til daglig i Aabenraa og har altid drømt om at være journalist, siger hun.
  